Այս հարցերի շուրջ զրուցեցինք նաեւ Արցախի ԱԺ միակ ընդդիմադիր պատգամավոր Հայկ Խանումյանի հետ: Մեր հարցին՝ ինչպե՞ս է վերաբերվում Արայիկ Հարությունյանի թեկնածությանը 2020 թվականի նախագահական ընտրություններում, Խանումյանը պատասխանեց. «Արայիկ Հարությունյանը այս պահին Արցախի խորհրդարանում ամենամեծ ներկայացվածություն ունեցող ուժի ղեկավարն է եւ տրամաբանական է, որ նախագահի թեկնածու կարող է դիտարկվել: Ես նրանից բացի՝ նույն իշխանության մեջ էլի եմ մարդիկ տեսնում, ովքեր այդ ուղղությամբ ակտիվ աշխատում են»: